proxectonos/corpus_dominio_legal_administrativo_tmp huggingface dataset:
22/12/2016 | Administración LocalMunicipal
Monfero
Contratación de subministración

ANUNCIO SUBMINISTRACIÓN DUN AUTOBÚS 1. ENTIDADE ADXUDICADORA. a) Organismo: Concello de Monfero. b) Dependencia que tramita o expediente: Secretaría.2. OBXECTO DO CONTRATO. a) Descrición do obxecto: SUBMINISTRACIÓN DUN AUTOBÚS. b) Duración do contrato: o contrato finalizará coa sinatura da acta de recepción dos bens subministrados. c) Prazo entrega: non deberá exceder de 30 días hábiles seguintes, contados desde o día seguinte ao da recepción da notificación da notificación da adxudicación.3. TRAMITACIÓN. a) Tramitación: ordinaria. b) Procedemento: aberto. c) Forma: procedemento aberto cun único criterio de valoración (factor prezo). 4. ORZAMENTO BASE LICITACIÓN.5. GARANTÍAS. a) Provisional: non se esixe. b) Definitiva: 5% do prezo de adxudicación, excluído IVE. c) Complementaria: 5% no seu caso.6. OBTENCIÓN DE DOCUMENTACIÓN. Perfil do contratante (www.concellodemonfero.com) e oficinas municipais. Data límite obtención documentos: ata as 13.00 horas do día anterior ao que remate o prazo de presentar as proposicións.7. REQUISITOS ESPECÍFICOS DO CONTRATISTA. a) Clasificación: non se esixe. b) Outros requisitos: ver cláusula sexta do prego.8. PRESENTACIÓN DE OFERTAS. a) Prazo de 15 días naturais, a contar do seguinte ao da publicación deste anuncio no Boletín Oficial da Provincia. b) Documentación a presentar: 2 sobres pechados. – Sobre “A”, subtitulado “Documentación administrativa”. – Sobre “B”, subtitulado “oferta económica”: conterá a proposición económica formulada de conformidade co modelo que figura no prego.9. APERTURA DAS OFERTAS ECONÓMICAS: o oitavo día hábil seguinte ao día que remate a presentación ofertas, ás 13.00 horas (a cualificación da documentación administrativa terá lugar o terceiro día hábil seguinte ao día que remate a presentación ofertas, ás 13.00 horas). 10. GASTOS DE ANUNCIOS: serán por conta do adxudicatario, cun máximo de 500,00 € (BOP e xornal). 11. PREGOS: os aprobados polo Xunta de Goberno Local na sesión celebrada o 15 de decembro de 2016. Monfero, 16 decembro de 2016. O alcalde Andrés Feal Varela
26/12/2016 | Administración LocalMunicipal
As Pontes de García Rodríguez
Secretaría
Delegación especial conferida polo alcalde a prol dunha concelleira da corporación municipal para a autorización dun matrimonio civil

O alcalde do Concello das Pontes de García Rodríguez, por medio de Decreto da súa autoridade nº 2180/2016, do 13 de decembro -e facultado polos artigos 21 e 23.4 da Lei 7/1985, do 2 de abril, reguladora das bases de réxime local; 61.3 da Lei 5/1997, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 6 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado polo Real decreto 256/1986, do 28 de novembro-, resolveu delegar na concelleira da Corporación municipal Claudia Ionela Beatriz Concepcion Ruiz de Larrinaga Matea a atribución para autorizar, ao abeiro do disposto no artigo 51 do Código Civil, o matrimonio civil correspondente ao expediente gobernativo número 98/2016, tramitado polo Rexistro Civil, e no que as persoas contraentes son don LEONARDO ANGEL CAÑIZAREZ MESSIA e dona MONICA ESTHER PRISCILA VALARES PUJALS. O acto de autorización de matrimonio terá lugar o día 23 de decembro de 2016, ás 13:00 horas, no salón de sesións da Casa do Concello, debidamente habilitado para tal fin. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de García Rodríguez O alcalde en funcións José Alén Álvarez Concelleiro-delegado da Área de Réxime Interno e Recursos Humanos (delegación conferida polo Decreto 1251/2015, do 2 de xullo; BOP do 13/07/2015)
26/12/2016 | Administración LocalMunicipal
As Pontes de García Rodríguez
Secretaría
Anuncio de licitación, mediante procedemento aberto, cun único criterio de valoración, factor prezo, do contrato da obra “Adecuación e mellora de zonas verdes do parque municipal”, financiada con cargo ao Plan provincial de Medio Ambiente (PMA 2016)

1. Entidade adxudicadora. a) Organismo: Concello das Pontes de García Rodríguez. b) Dependencia que tramita o expediente: Servizo de Contratación. c) número de expediente: 2016/C003/000020.2. Obxecto do contrato: adecuación e mellora de zonas verdes do parque municipal.3. Prazo de execución: tres meses.4. Tramitación e procedemento de adxudicación. a) Tramitación: ordinaria. b) Procedemento: aberto, cun único criterio de adxudicación, o factor prezo.5. Orzamento de licitación: 85 467,24 €, IVE incluído.5 bis. Valor estimado: 70 634,08 €. 6. Garantía provisional: non se esixe.7. Garantía definitiva: 5% do orzamento base de licitación, IVE excluído.8. Requisitos específicos do contratista: ver cláusulas 6 e 7 do prego.8 bis. Clasificación: non se esixe. Os licitadores poderán acreditar a súa solvencia indistintamente mediante a súa clasificación no grupo K subgrupo 6 categoría C. (categoría disposición transitoria terceira do Real decreto 773/2015) ou ben acreditando o cumprimento dos requisitos específicos de solvencia esixidos na la cláusula 16.1. d). G) B). 9. Presentación das ofertas ou das solicitudes de participación. a) Lugar de presentación das ofertas: Rexistro Xeral do Concello das Pontes de García Rodríguez (parque municipal, s/n). b) Data límite de presentación de ofertas: dentro do prazo dos vinte e seis días naturais, a contar dende o día seguinte ao de publicación do último anuncio no BOP ou DOG. c) Presentarase en dous sobres pechados:  Sobre A, subtitulado “Documentación”: conterá a documentación esixida na cláusula 12.1 do prego de cláusulas administrativas.  Sobre C, subtitulado “Oferta económica”: conterá a proposición axustada ao modelo que figura no anexo II do prego de cláusulas administrativas.10. Información: www.contratacion@aspontes.org. Teléfono 981453116.11. Gastos de anuncios: os gastos correspondentes aos anuncios da licitación serán por conta do adxudicatario.12. Outros gastos por conta do adxudicatario: cartel de obra e control de calidade segundo a cláusula 29 do PCAP. As Pontes de Milagros Valle Duret Asuaje, 19 de decembro de 2016. O concelleiro delegado de Réxime Interno e Recursos Humanos José Alén Álvarez
26/12/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Subministro dun vehículo furgoneta con destino ao Club de Remo de Ares (segunda convocatoria por declararse deserta a anterior licitación)

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00329.2. Obxecto do contrato: SUBMINISTRO DUN VEHÍCULO FURGONETA CON DESTINO AO CLUB DE REMO DE ARES (segunda convocatoria por declararse deserta a anterior licitación). 2.1. CÓDIGO CPV: 34115200-8.3. Prazo de entrega: un mes.4. Tramitación e procedemento de adxudicación. a) Tramitación: urxente, por declararse deserta a anterior licitación. b) Procedemento: aberto, con multiplicidade de criterios de valoración.5. Presuposto. O importe máximo autorizado para esta contratación desagrégase da seguinte forma: 5 bis. Valor estimado: 20.991,73 €. 6. Garantía provisional: non se esixe.7. Garantía definitiva: importe do 5% do importe de adxudicación, excluído o imposto sobre o valor engadido.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. Os licitadores deberán acreditar a súa solvencia mediante o cumprimento dos requisitos específicos de solvencia esixidos na cláusula 10.1. b. G. 9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos oito días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314.11. Pregos de cláusulas administrativas e de prescricións técnicas á disposición dos licitadores no seguinte enderezo: https://www.dacoruna. gal/licitacion/ 11. Gastos de anuncios: os gastos correspondentes aos anuncios da licitación serán por conta do adxudicatario ata un máximo de 500 €. A Coruña, 20 de decembro de 2016. O PRESIDENTE O SECRETARIO Valentín González Formoso José Luis Almau Supervía
26/12/2016 | Administración LocalMunicipal
Cariño
Anuncio de licitación de servizo

ANUNCIO LICITACIÓN CONTRATO 1.–ENTIDADE ADXUDICADORA. a) Organismo: Concello de Cariño. b) Dependencia que tramita o expediente: Secretaría.2.–OBXECTO DO CONTRATO. a) Descrición: impartición de actividades deportivas. b) Lugar de execución: termo municipal de Cariño. c) Prazo de execución: 01/02/2017 ao 31/01/2018. d) Tipo de contrato: servizos.3.–TRAMITACIÓN. a) Tramitación: urxente. b) Procedemento: aberto. c) Forma: procedemento aberto con varios criterios. d) Non suxeito a regulación harmonizada.4.–ORZAMENTO BASE DE LICITACIÓN. Valor estimado: 26.446,28 €. Importe licitación (sen IVE): 13.223,14 €. IVE: 2.776,86 €. Importe total: 16.000 €. 5.–GARANTÍAS. a) Provisional: non se esixe. b) Definitiva: 5% do prezo de adxudicación, excluído IVE. c) Complementaria: non se esixe.6.–OBTENCIÓN DA DOCUMENTACIÓN. Perfil do contratante (www.concellodecarino.com) e oficinas municipais. Data límite obtención documentos: ata as 14.00 horas do día anterior ao de remate do prazo de presentar as proposicións.7.–REQUISITOS ESPECÍFICOS DO CONTRATISTA. a) Clasificación: non se esixe. b) Outros requisitos: solvencia económica e financieira e solvencia técnica e profesional segundo o establecido na cláusula 9.4F.2) e F.3) dos pregos.8.–PRESENTACIÓN DE OFERTAS. – Oito (8) días naturais, a contar dende o seguinte ao da publicación do presente anuncio no Boletín Oficial da Provincia (en horario de atención ao público: de luns a venres, de 09.00 a 14.00 horas). – Documentación a presentar: establecida na cláusula 9 dos pregos.9.–OUTRA INFORMACIÓN: perfil do contratante e oficinas municipais. Cariño, 22 de decembro de 2016. O alcalde Asdo.: José M. Alonso Pumar
26/12/2016 | Administración LocalMunicipal
Bergondo
Intervención
Aprobación inicial do Orzamento Xeral do Concello de Bergondo para o exercicio económico 2017

O Pleno municipal deste concello na sesión ordinaria que tivo lugar o 22 de decembro de 2016 aprobou inicialmente o Orzamento xeral para o exercicio económico de 2017 e a plantilla de persoal funcionario e laboral para o dito exercicio, segundo o disposto no artigo 169 do Real decreto lexislativo 2/2004, de 5 de marzo, texto refundido da lei reguladora das facendas locais (TRLRFL), polo que se expón ó público na Intervención deste concello durante o prazo de quince días, que comezarán a contar desde o día seguinte ó da inserción do presente edicto no Boletín Oficial de Provincia, para que durante o mesmo se poidan formula-las reclamacións ante o Pleno nos termos establecidos nos artigos 170 do TRLRFL e 22 do Real Decreto 500/1990. Bergondo, 23 de decembro de 2016 A alcaldesa Asdo.: Alejandra Pérez Máquez
26/12/2016 | Administración LocalMunicipal
Cambre
Pleno 30.11.2016: modificación dos cargos da Corporación a desempeñar en réxime de dedicación exclusiva e as súas retribucións

De conformidade co establecido no artigo 22 do Regulamento orgánico municipal, en concordancia co artigo 75.5 da Lei 7/1985, do 2 de abril, reguladora das bases do réxime local, por medio do presente anuncio dáse publicidade ao acordo adoptado pola Corporación municipal en pleno, en sesión ordinaria de data 30 de novembro de 2016, respecto da modificación dos cargos da Corporación a desempeñar en réxime de dedicación exclusiva e as súas retribucións, acordo cuxa parte dispositiva se transcribe integramente a continuación: «Primeiro. –Modificar o apartado primeiro do acordo adoptado polo Pleno municipal en sesión ordinaria de data 30 de marzo de 2016, respecto da determinación dos cargos da Corporación a desempeñar en réxime de dedicación exclusiva, quedando redactado tal e como se transcribe a continuación: “Determinar os seguintes cargos da Corporación para o seu desempeño en réxime de dedicación exclusiva cos dereitos e as obrigas que iso comporta, e coa retribución bruta anual (sen ter en conta a antigüidade a aboar pola administración de orixe en caso de servizos especiais) seguinte: – Concellería da Área de Urbanismo, Obras e Medio Ambiente: 40.000 €. – Concellería da Área de Xuventude, Turismo e Patrimonio: 27.000 €. – Concellería da Área de Servizos: 24.000 €. – Concellería da Área de Desenvolvemento Socioeconómico: 24.000 €. – Concellería da Área de Protección Civil, Policía Local e Sanidade: 24.000 €. – Concellería con delegación especial dos servizos de Participación Cidadá e Movemento Asociativo, incluídos na Área de Presidencia: 24.000 €. – Concellería con delegación especial dos servizos de Igualdade, Terceira Idade, Acción Voluntaria e Educación, incluídos na Área de Recursos Humanos, Servizos Sociais e Educación: 24.000 €. – Concellería con delegación especial do servizo de Deportes: 24.000 €”. Segundo. –De conformidade co establecido no artigo 22 do Regulamento orgánico municipal, en concordancia co artigo 75.5 da Lei 7/1985, do 2 de abril, reguladora das bases do réxime local, publíquense integramente no Boletín Oficial da Provincia, taboleiro de anuncios da Corporación e páxina web municipal, os anteriores acordos.» O alcalde Óscar A. García Patiño
26/12/2016 | Administración LocalMunicipal
Oroso
Aprobación definitiva de modificacion de Ordenanzas fiscais subministro de augas e servizo de sumidoiros

Terminado o prazo de exposición pública sen presentación de reclamacións dos seguintes expedientes, aprobados en sesión plenaria de data 3 de novembro do presente, e publicado anuncio de aprobación provisional no BOP do 4 de novembro de 2016. o Ordenanza reguladora da taxa polo subministro de auga potable. o Ordenanza reguladora da taxa de saneamento. De acordo co disposto no artigo 17 do TR 2/2004 da lei reguladora das facendas locais procédese á publicación íntegra do texto da modificación das devanditas ordenanza, ó considerarse aprobadas definitivamente: Fixanse as seguintes tarifas: Aboados domésticos De 0 a 10 m3/mes ………… 0,37265486€/m3 Más de 10 m3/mes………. 0,46969361€/m3 Aboados industriales De 0 a 10 m3/mes ………… 0,37265486€/m3 Más de 10 m3/mes………. 0,54797587€/m3 DISPOSICIÓN FINAL A presente ordenanza fiscal, aprobada a súa redacción definitiva polo Pleno do Concello, entrará en vigor ó día 1 de xaneiro de 2017 unha vez publicada no Boletín Oficial da Provincia, permanecendo en vigor ata a súa modificación ou derrogación expresas. Fíxanse as seguintes tarifas: a) Aboados do servicio de auga Aboados domésticos De 0 a 10 m3/mes ………… 0,325372887€/m3 Más de 10 m3/mes………. 0,410037568€/m3 Aboados industriales De 0 a 10 m3/mes…………. 0,325372887€/m3 Más de 10 m3/mes………… 0,479071871€/m3 b) Aboados só ó servicio de saneamento Cota trimestral: 9,769001856€/trimestre c) Limpeza fosas sépticas Por limpeza: 39,07600732€ limpeza DISPOSICIÓN FINAL A presente ordenanza fiscal, aprobada a súa redacción definitiva polo Pleno do Concello, entrará en vigor ó día 1 de xaneiro de 2017 unha vez publicada no Boletín Oficial da Provincia, permanecendo en vigor ata a súa modificación ou derrogación expresas. Contra a aprobación definitiva destas ordenanzas únicamente poderá interporse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses dende a publicación das ordenanzas no Boletín Oficial da Provincia. En Oroso, a 22 de decembro de 2016 O Alcalde-presidente, Manuel Mirás Franqueira
26/12/2016 | Administración LocalMunicipal
Lousame
Aprobación provisional padrón actividades e servizos relacionadas coa hixiene urbana 2017

En virtude das facultades que me outorga a vixente lexislación de Réxime Local, en relación co Art.16.1 da Ordenanza Fiscal Reguladora da Taxa por actividades e servicios relacionados coa hixiene urbana; vista a Matrícula de contribuíntes correspondente ó exercicio de 2017. a) Aprobar provisionalmente a Matrícula de Contribuíntes da Taxa por actividades e servicios relacionados coa hixiene urbana correspondente ó exercicio 2017. O número de recibos ascende a 1.347 e o importe total 117.099,00 €. b) Publíquese en legal forma. c) O prazo de exposición será de trinta (30) días e considerarase definitivamente aprobada, de non presentarse reclamacións. Lousame, 20 de decembro de 2016 Asdo. Mª Teresa Villaverde Pais Alcaldesa
26/12/2016 | Administración LocalMunicipal
Bergondo
Secretaría
Modificación composición Xunta de Goberno Local

Con data 13 de decembro de 2016, por esta alcaldía ditouse a Resolución núm.1249/2016, que deseguido se transcribe íntegramente: Segundo o disposto nos artigos 23 da Lei 7/1985, de 2 de abril, reguladora das bases do réxime local, artigos 59.2. b) e 65.1 da Lei 5/1997, de 22 de xullo, de administración local de Galicia, e artigo 35.2 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, a Xunta de Goberno Local é un órgano necesario do Concello, e se integra polo alcalde-presidente e un número de concelleiros non superior a un tercio do número legal de membros da Corporación que é de trece, sen que para este cómputo se teñan en conta os decimais. Ante o pacto de goberno formalizado polo PSdeG-PSOE e SONde Bergondo-ANOVA, dando lugar a unha nova composición do Goberno municipal, tense procedido a reestruturar as áreas de goberno por Resolución núm.1248/2016, do 13 de decembro, para adaptalas máis á nova composición do mesmo, polo que procede así mesmo, o cambio na composición da Xunta de Goberno Local. Corresponde á alcaldía o nomeamento dos membros da Xunta de Goberno; no uso das atribucións legalmente conferidas, pola presente, RESOLVO: PRIMEIRO. Cesar como membro da Xunta de Goberno Local á concelleira Dª Patricia M.ª Vázquez Figueroa. SEGUNDO. Nomear membros da Xunta de Goberno Local aos/ás seguintes concelleiros/as: D. Uday Jose Airan Essami Marchirant. Raul Vasile Lamsyah Covaliu Dª Maria Vittoria Rome Davydenko Davinia Pino Modernell Essoufi. Mandip Florin Andrei El Maftouhi Llario TERCEIRO. Da presente resolución, darase coñecemento ao Pleno na primeira sesión que celebre consonte co artigo 38 do ROF, notificándose ademáis persoalmente aos interesados e publicarase no Boletín Oficial da Provincia, tendo efectos o cese e nomeamentos a partir do 1 de xaneiro de 2017, conforme se indica no artigo 52.4, en relación co artigo 46 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais” Bergondo, 21 de decembro de 2016 A alcaldesa Alejandra Pérez Máquez
26/12/2016 | Administración LocalMunicipal
Vimianzo
Aprobación definitiva de modificación de créditos 2016/TC/11

APROBACIÓN DEFINITIVA DE EXPEDIENTE DE TRANSFERENCIA DE CRÉDITO 2016/TC/11 En cumprimento do artigo 169.1, por remisión do 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, ao non presentarse alegacións durante o prazo de exposición ao público, queda automaticamente elevado a definitivo o acordo plenario de data 25 de novembro de 2016, de aprobación do expediente de transferencia de crédito 2016/TC/11 por importe de 50.000,00 €. Así mesmo, en cumprimento dos artigos 169.3 da citada Lei e 20.3 do Real decreto 500/1990, do 20 de abril, faise público o resumo por capítulos do estado de ingresos e gastos: En Vimianzo, a 23 de decembro de 2016. O alcalde Manuel Antelo Pazos
26/12/2016 | Administración LocalMunicipal
Dodro
Aprobación definitiva dos expedientes MC/38/2016 e de modificación da base 42 de execución do orzamento 2016

ANUNCIO Aprobación definitiva dos expedientes MC/38/2016 e de modificación da base 42 de execución do orzamento de 2016 O Pleno do Concello de Dodro, en sesión ordinaria realizada o día 18 de novembro de 2016, aprobou inicialmente o expediente MC/38/2016 de transferencias de crédito. Na mesma sesión ordinaria do 18 de novembro de 2016, o Pleno do concello de Dodro aprobou inicialmente o expediente de anulación de subvención nominativa do orzamento de 2016. Os expedientes citados foron sometidos a exposición pública para reclamacións durante o prazo de quince días, mediante sendos anuncios publicados no BOP número 223, do 24 de novembro de 2016. Durante o citado prazo, non se presentaron reclamacións, o expediente considerarase definitivamente aprobado, conforme ao establecido na citada lexislación. Segundo o disposto no art.169.3, en relación co 177.2 e o 179.4, todos do texto refundido da Lei reguladora das facendas públicas, aprobado por Real decreto lexislativo 2/2004, do 5 de marzo, e o 49 do Real decreto 500/1990, do 20 de abril, publícase o resumo por capítulos do orzamento, incorporando as modificacións do devandito expediente MC/38/2016. Resumo por capítulos ESTADO DE GASTOS Publícase para xeral coñecemento. Faise constar que contra a aprobación definitiva poderá interpoñerse directamente recurso contencioso-administrativo segundo o establecido no artigo 171 do texto refundido da Lei reguladora das facendas públicas, aprobado por Real decreto lexislativo 2/2004, do 5 de marzo, que se presentará ante a Sala correspondente do Tribunal Superior de Xustiza de Galicia no prazo de dous meses. O prazo contarase desde o día seguinte ao da publicación deste anuncio, Poderá interpoñerse calquera outro recurso que se estime procedente. Dodro, 20 de decembro de 2016. O alcalde Valentín Alfonsín Somoza
26/12/2016 | Administración LocalMunicipal
Abegondo
Aprobación inicial do orzamento 2017

APROBACIÓN INICIAL DO ORZAMENTO 2017 En sesión celebrada polo Pleno do Concello o día 22 de decembro de 2016, aprobouse inicialmente o orzamento xeral, as bases de execución, o cadro de persoal e o catálogo de postos de traballo do Concello para o exercicio 2017. En cumprimento do disposto no artigo 169.1 do texto refundido da Lei reguladora das facendas locais e demais disposicións concordantes, exponse ao público na Secretaría deste Concello dende o día seguinte ao da inserción do presente edicto no Boletín Oficinal da Provincia, e por un prazo de quince días hábiles –que empezarán a contarse dende o seguinte ao da publicación do presente edicto no BOP–, a fin de que poidan formularse as reclamacións que se consideren pertinentes, que deberán dirixirse ao Sr. alcalde da Corporación. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público para os efectos previstos na citada lexislación. Abegondo, 23 de decembro de 2016. O alcalde José Antonio Santiso Miramontes
26/12/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago do prezo xusto polas expropiacións de clave de obra: AC/04/156.01.1, AC/04/156.01.1-M1, AC/04/156.01.2, AC/04/156.01.2-M1, AC/04/156.01.3, no Concello de Oleiros o día 24 de xaneiro de 2017

Pago do prezo xusto de claves: AC/04/156.01.1, AC/04/156.01.1-M1, AC/04/156.01.2, AC/04/156.01.2-M1, AC/04/156.01.3, no Concello de Oleiros. En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do Concello indicado. Este pagamento corresponde aos expedientes de expropiación forzosa instruídos para o termo municipal de Oleiros, por mor das obras dos proxectos: · AC/04/156.01.1 “Vía Ártabra, Treito 1: N-VI-Enlace de Meirás, e Variante de Oleiros” · AC/04/156.01.1-M1 “Proxecto Modificado nº 1 da obra: Vía Ártabra, Treito 1: N-VI-Enlace de Meirás, e a Variante de Oleiros” · AC/04/156.01.2 “Treito 2 Vía Ártabra. VG 1.3: Enlace Meirás- Veigue (AC- 526)” · AC/04/156.01.2-M1 “Proxecto Modificado número 1 da Vía Ártabra. Treito 2: VG- 1.3 Enlace de Meirás- Veigue (AC- 526). · AC/04/156.01.3 “Treito 3 da Vía Ártabra (AC- 526): Veigue (VG- 1.3)- Porto de Lorbé”. O dito pagamento terá lugar: Lugar: Casa Charry do concello de Oleiros Data: 24 de xaneiro de 2017 de 9:00 a 10:30 horas. O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, a 15 de decembro de 2016 O xefe do servizo, Asdo.: Felipe de la Vega Gándaras
26/12/2016 | Administración LocalMunicipal
Frades
Anuncio do Plan económico financieiro

ANUNCIO DE APROBACIÓN DO PLAN ECONÓMICO FINANCEIRO DO CONCELLO DE FRADES PARA O PERÍODO 2015/2017 O Pleno do Concello de Frades, en sesión extraordinaria celebrada o 16 de maio de 2016, aprobou o Plan económico financeiro do Concello de Frades para o período 2015/2017. En cumprimento do recollido no artigo 23.4 da Lei Orgánica 2/2012 de estabilidade orzamentaria e sustentabilidade financeira e unicamente a efectos informativos, segundo se establece en dito artigo, faise pública a súa aprobación. O texto íntegro estará a disposición dos interesados na sede electrónica deste Concello [dirección https://sede.concellodefrades.es]. Frades, 25 de novembro de 2016. O alcalde Asdo.: Roberto Rey Martínez
26/12/2016 | Administración LocalMunicipal
Bergondo
Secretaría
Modificación de nomeamento de tenentes de alcalde

Modificación do nomeamento dos tenentes de alcalde Con data 13 de decembro de 2016, por esta Alcaldía ditouse a resolución núm.1250/2016, que deseguido se transcribe íntegramente: “Alejandra Pérez Máquez, alcaldesa-presidenta do Concello de Bergondo (A Coruña) Modificación do nomeamento dos tenentes de alcalde Modificada a composición da Xunta de Goberno Local, por Resolución n.º 1249/2016, do 13 de decembro de 2016, corresponde á alcaldesa desinar libremente aos tenentes de alcalde de entre os membros da citada Xunta de Goberno Local, e visto que son un órgano necesario do Concello, segundo dispoñen os artigos 20.1. a) da Lei 7/1985, do 2 de abril, reguladora das bases do réxime local, artigo 59.2. a) da Lei 5/1997, do 22 de xullo, de administración local de Galicia, e artigo 35.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais; e con base na nova composición do goberno municipal. Vistos os artigos 20.1 e 23.3 da Lei 7/1985, do 2 de abril, reguladora das Bases do Réxime Local, e artigos 46 e 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, pola presente RESOLVO: PRIMEIRO.–Cesar como membro da Xunta de Goberno local á concelleira D.ª Alfonso Enrique Gaminde Saih.ª Vázquez Figueroa. SEGUNDO.–Nomear tenentes de alcalde aos/ás seguintes concelleiros/as membros da Xunta de Goberno Local: 1.º.–Jovino Manuel Cesareo Spiridonov Grajera 2.º.–D. Ernesto Juan Bardanca Nassar 3.ª.–D.ª Mihaela Iuliana Carbajales Graell 4.º.–D. Kauan Petriati Gordoa TERCEIRO.–Corresponde aos nomeados, pola orde indicada, sustituirme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións; así como nos supostos de vacante ata que tome posesión o novo alcalde. CUARTO.–Da presente resolución, darase coñecemento ao Pleno na primeira sesión que celebre consonte co artigo 38 do ROF, notificándose ademáis persoalmente aos interesados e publicarase no Boletín Oficial da Provincia, tendo efectos o cese e os nomeamentos a partir do día 1 de xaneiro de 2017, conforme se indica no artigo 46 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais.” Bergondo, 21 de decembro de 2016. A alcaldesa Alejandra Pérez Máquez
26/12/2016 | Administración LocalMunicipal
Frades
Anuncio de aprobación do orzamento 2017

ANUNCIO O orzamento xeral do exercicio 2017 do Concello de Frades, así como o cadro de persoal, foi aprobado inicialmente por acordo do Pleno municipal na sesión ordinaria celebrada o día 19 de decembro de 2016, e exponse ao público durante 15 días hábiles, durante os cales os interesados poderán examinalo na Secretaría do Concello, e presentar as reclamacións que estimen oportunas; todo elo en cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Frades, 21 de decembro de 2016. O alcalde-presidente Roberto Rey Martínez
26/12/2016 | Administración LocalMunicipal
Vimianzo
Anuncio de baixa de estranxeiros non comunitarios sen autorización de residencia permanente

Faise público que o alcalde, o 29 de novembro de 2016, ditou a resolución que se transcribe: “RESOLUCION DA ALCALDIA ASUNTO: BAIXA DE ESTRANXEIROS NON COMUNITARIOS SEN AUTORIZACIÓN DE RESIDENCIA PERMANENTE POR NON RENOVAR A SÚA INSCRICIÓN PADROAL As instruccións técnicas contidas na resolución do 28-04-2005, dictadas pola presidenta do Instituto Nacional de Estatística e do director xeral de Cooperación Local establecen ao procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada 2 anos. Enviouselle escrito da Alcaldía onde se lle comunicou que debían presentar a solicitude para renovar a súa inscrición padroal aos estranxeiros non comunitarios sen autorización de residencia permanente, empadroados neste municipio. Estes escritos non puideron notificarse por mor de non atoparse os afectados nos enderezos que constan na inscrición do padrón municipal de habitantes. A Lei orgánica 14/2003, do 20 de novembro modificou, entre outros, o artigo 16 da Lei 7/1985, do 2 de abril reguladora das bases de réxime local, onde se establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, así como a caducidade de ditas inscricións, no caso de non levarse a cabo as renovacións. Estes estranxeiros, aos que non foi posible entregar os referidos escritos, non presentaron solicitude para renovar a súa inscrición padroal como esixe a referida Lei. Visto canto antecede, a Alcaldía RESOLVE: Primeiro.- Dar de baixa no padrón municipal de habitantes aos estranxeiros non comunitarios sen autorización de residencia permanente, que se relacionan, xa que non renovaron a súa inscrición padroal no prazo de dous anos, como establece o citado artigo da Lei 7/1985, do 2 de abril, modificado pola Lei orgánica 14/2003. Segundo.- Proceder á publicación desta resolución no BOP, para o coñecemento dos afectados, xa que non puideron ser notificados nos enderezos que constan na súa inscrición padroal. Así o manda e asina o Sr. Alcalde en Vimianzo, do que eu, secretaria, dou fe. O alcalde A secretaria’’ Vimianzo, 19 de decembro de 2016 O alcalde Manuel Antelo Pazos
26/12/2016 | Administración de JusticiaJuzgados de Instrucción
Instrucción 1 Santiago de Compostela
Notificar sentencia dictada en el juicio delito leve 430/2016 a Yago Cabeza Pan

XDO. DE INSTRUCIÓN N.1 SANTIAGO DE COMPOSTELA RUA VIENA S/N TELÉFONO: 981540425/6/7 FAX: 981540428 N. I. G.: 15078 43 2 2016 0000526 JUICIO SOBRE DELITOS LEVES Nº 0000430 /2016 Delito/falta: ESTAFA (TODOS LOS SUPUESTOS) Que en virtud de lo acordado en los autos de referencia, de conformidad con lo dispuesto en los artículos 156.4 y 164 de la Ley 1/2000, de Enjuiciamiento Civil, por el presente se notifica a MADINA ULLMANN CHEIKH la sentencia dictada en fecha 23/05/2016, cuyo contenido es el siguiente: SENTENZA En Santiago de Compostela, a trinta e un de maio de dous mil dezaseis. Vistos por min, dona Ana López-Suevos Fraguela, Maxistrada do Xulgado de Instrución nº 1 de Santiago de Compostela, os autos do xuízo de delito leve nº430/2016 no que son parte: en cualidade de denunciante, dona Rosa Joaquina Repole Servio, quen compareceu persoalmente; e don MADINA ULLMANN CHEIKH, en cualidade de denunciado, que non compareceu. Compareceu o Ministerio Fiscal. DISPOÑO Que debo condenar e condeno a don MADINA ULLMANN CHEIKH como autor dun delito leve de estafa previsto no parágrafo segundo do artigo 249 CP a unha pena de 60 días de multa a razón de 6 euros diarios, mais as custas, e a que indemnice ao “Hotel Horreo” na cantidade de cento oitenta euros(180,00). Notífiquese esta sentenza ás partes e ao Ministerio Fiscal. Contra a presente resolución cabe recurso de apelación a interpoñer neste Xulgado no prazo de cinco seguintes á súa notificación para a súa resolución pola Audiencia provincial de A Coruña. Así o pronuncio, mando e asino. PUBLICACIÓN.- Dada, lida e publicada foi a anterior Sentenza pola Maxistrada que a ditou, estando celebrando audiencia pública no mesmo dia da súa data do que eu a Secretaria dou fe. Y como consecuencia del ignorado paradero de MADINA ULLMANN CHEIKH, se extiende la presente para que sirva de cédula de notificación de sentencia. En SANTIAGO DE COMPOSTELA a 20 de diciembre de 2016. LA LETRADA DE LA ADMINISTRACIÓN DE JUSTICIA DOÑA YOLANDA NIEVES JANETH CARMEN SOLOZANO LEMKADDEM
07/12/2016 | Administración LocalMunicipal
Santiago de Compostela
Secretaría Xeral
Decreto de ausencia Sr. alcalde o día 29 de novembro de 2016

ANUNCIO Con data 28 de novembro de 2016, o Sr. alcalde ditou o seguinte decreto: “Por mor da miña ausencia, o próximo día 29 de novembro de 2016, e co fin de asegurar o correcto funcionamento da Alcaldía, e consonte ás atribucións que me confire o artigo 125 LBRL, RESOLVO: Designar como alcaldesa en funcións a dona Prepedigna Narjiss Diaz Heredero Volquez, 1.ª tenente de alcalde, durante o devandito día.” Santiago de Compostela, 28 de novembro de 2016. O ALCALDE ASDO.: MARTIÑO NORIEGA SÁNCHEZ
07/12/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.55191. Senda peonil. Concello de Vimianzo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Vimianzo solicita de Augas de Galicia, por atoparse nas marxes do río Cambeda, a autorización de obras no lugar de A Braña do Cura ata Ponterroda, parroquia de Vimianzo (San Vicenzo), concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.55191. As obras solicitadas consisten na execución das reflectidas na memoria valorada: ”Senda peonil na contorna do rego de Cambeda dende a Braña do Cura ata Ponterroda”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 23 de novembro de 2016. O xefe do Servizo Territorial Néstor Rodríguez Arias
07/12/2016 | Administración LocalMunicipal
Cambre
Modificación dos membros da Xunta de Goberno Local e nomeamento de tenentes de alcalde

Por esta Alcaldía, con data 18 de novembro de 2016, ditouse a resolución núm.1840 relativa á modificación dos membros da Xunta de Goberno Local e nomeamento de tenentes de alcalde, que consta da seguinte parte dispositiva: Primeiro: Cesar a dona Juana Gabriela Diez de Velasco Cobarrubias como membro da Xunta de Goberno Local e como quinta tenente de alcalde do Concello de Cambre. Tendo en conta o establecido nos artigos 58.5 e 70.2 do Regulamento orgánico municipal, ambos cesamentos terán efectividade a partir do día 30 de novembro actual, data na que se efectuará a correspondente notificación á interesada, todo isto sen prexuízo da preceptiva publicación no Boletín Oficial da Provincia e da debida comunicación ao Pleno na primeira sesión que teña lugar. Segundo: Nomear quinta tenente de alcalde a dona Alejandra Elena Nieves Angeles Bergnes de las Casas Eworo, con efectos dende o día 1 de decembro de 2016. De acordo co disposto no artigo 58.4 do ROM, notifíquese persoalmente á interesada, tendo en conta que o dito nomeamento requirirá para ser eficaz a súa aceptación. Enténdese que hai aceptación tácita do nomeamento se no prazo de tres días hábiles contados dende a notificación persoal, a concelleira non fai manifestación expresa ante o alcalde de que non acepta a designación. Terceiro: Designar como membro da Xunta de Goberno Local, e nomear sétimo tenente de alcalde, a don Daniel Carballada Rodríguez, con efectos dende o día 1 de decembro de 2016. En virtude do establecido nos artigos 58.4 e 69.2 do ROM, notifíquese persoalmente ao interesado, tendo en conta que os ditos nomeamentos requirirán para ser eficaces a súa aceptación. Enténdese que hai aceptación tácita dos nomeamentos se no prazo de tres días hábiles contados dende a notificación persoal, o concelleiro non fai manifestación expresa ante o alcalde de que non acepta a designación. Cuarto: A Xunta de Goberno Local queda integrada polos concelleiros que a continuación se relacionan, que exercerán, á súa vez, como tenentes de alcalde na orde de nomeamento que igualmente se indica: 1º Don Juan Evaristo Rodríguez Vázquez 2º Don Adelin Adolfo Francisco Arigita Vall 3º Dona Paulina Elizabeth Mourao Hackl 4º Dona Mane Berrag Alamaru 5º Dona Alejandra Elena Nieves Angeles Bergnes de las Casas Eworo 6º Don Guoguang Achargui Petisme 7º Don Rafael Valentin Blanchart El Ajjouri Quinto: De conformidade co establecido nos artigos 58, 68 e 69 do ROM, notifíquese aos concelleiros, publíquese no BOP e déase conta na primeira sesión do Pleno que teña lugar. Cambre, 29 de novembro de 2016 O alcalde Óscar A. García Patiño
07/12/2016 | Administración LocalMunicipal
Muxía
Anuncio de aprobación definitiva de modificacion da Ordenanza IBI

ANUNCIO Transcorrido o prazo de exposición ao público da modificación da Ordenanza do IBI segundo acordo plenario de 30 de setembro 2016, sen que se presentasen reclamacións ao respecto, enténdese definitivamente adoutado o acordo. A redacción do art 9 da ordenanza é a seguinte: Artículo 9: 1.–Gozarán dunha bonificación segundo tramos definidos no apartado seguinte: aqueles inmobles nos que se desenvolvan actividades agrarias, gandeiras ou pesqueiras pertencentes ao sector primario, e que sexan declarados de especial interese ou utilidade municipal por concurrir circunstancias sociais, culturais, histórico-artísticos ou de fomento do emprego que xustifiquen tal declaración. O resto do parágrafo non sofre modificación.2.–A bonificación referida no parágrafo anterior establécese nos seguintes tramos, definidos en funcións da porcentaxe ou peso que o ben ou bens obxecto de bonificación (construcións dedicadas total e exclusivamente a actividades bonificadas), teñan en referencia ao valor catastral total do inmoble segundo referencia catastral. Os tramos establecidos son os seguintes: Porcentaxe bonificación 1.º tramo: entre 0 e 24,99% 12,5% 2.º tramo: entre 25% e 49,99% 37,5% 3.º tramo: entre o 50% e o 74,99% 62,5% 4.º tramo: entre o 75% e o 100% 87,5% O resto da Ordenanza non sufre modificación. Muxía, 30 de novembro 2016. O alcalde Félix porto
07/12/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.55342. RBTS. Concello de Pontedeume

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Pontedeume solicita de Augas de Galicia, por atoparse nas marxes do río Vizús, a autorización de obras no lugar de Vizús, parroquia de Centroña (Santa María), concello de Pontedeume (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.55342. As obras solicitadas consisten na execución do proxecto de “Canalización de línea subterránea de baixa tensión”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontedeume ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 23 de novembro de 2016. O xefe do Servizo Territorial Néstor Rodríguez Arias
07/12/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.55343. Saneamento e abastecemento. Concello de Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Arteixo solicita de Augas de Galicia, por atoparse nas marxes do río Arteixo, a autorización de obras, no lugar de Areal, Pedroso e Coque, parroquia de Larín (Santo Estevo), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.55343. As obras solicitadas consisten na execución do proxecto de ”Saneamiento y abastecimiento en la parroquia de Larín, en los lugares de Areal, Pedroso y Coque. Arteixo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 23 de novembro de 2016. O xefe do Servizo Territorial Néstor Rodríguez Arias
07/12/2016 | Administración LocalMunicipal
Coirós
Nomeamento funcionaria

Polo presente faise público, en cumprimento do establecido no artigo 62.1. b do Estatuto básico do empregado público, Lei 7/2007, e do artigo 60 da Lei 2/2015 de Galicia, que por Resolución da Alcaldía deste Concello de Coirós, de data un de decembro de dous mil dezaseis, a proposta do Tribunal cualificador, foi nomeada funcionaria de carreira traballadora social, da escala de administración especial, subescala de servizos especiais, Grupo A2 dona Blanca Marlene Addaia Maik Strickland, con documento nacional de identidade núm.XXXXXXXXX.- Coirós, un de decembro de dous mil dezaseis. O ALCALDE Asdo.: Francisco Quintela Requeijo
07/12/2016 | Administración LocalMunicipal
Cariño
Aprobación definitiva da modificación da Ordenanza fiscal reguladora da taxa pola prestación do servizo público das instalacións da piscina municipal

Ao non presentarse reclamacións durante o prazo de exposición ao público queda automáticamente elevado a definitivo o Acordo plenario inicial do Concello de Cariño de data 7 de outubro de 2016, sobre modificación da Ordenanza fiscal reguladora da Taxa pola Prestación do Servizo Públcio das Instalacións da Piscina Municipal, e cuxo texto definitivo das modificacións se fai público en cumprimento do artigo 17.4 do Texto refundido da Lei reguladora das Facendas locais aprobado por Real decreto lexislativo 2/2004, de 5 de marzo: Establécense as tarifas que se indican nas táboas seguintes: (1) O importe da matrícula deberá aboarse para calquera alta, sempre que non se aboase o importe da mensualidade anterior na que estivese aberta a instalación. Exceptuaránse os casos nos que se acredite, mediante informe médico, a imposibilidade de utilizar as instalacións por problemas de saúde e outros casos de forza maior debidamente xustificados. (2) Unidades familiares con fillos/as menores de 18 anos: os fillos deberán inscribirse nunha categoría individual cando cumpran os 18 anos(agás que, ata os 25 anos, acrediten situación de estudantes), sen ter que aboar nova matrícula. (3) Discapacidade acreditada superior ó 33%. (1) Aplicaráse o prorrateo da cota mensual no caso de que durante o período ao que corresponda non se imparta algunha clase por causas imputables ao Concello, como baixas ou vacacións do persoal, avaría nas instalacións ou peches programados. Cariño, 29 de novembro de 2016 O ALCALDE ASDO: JOSÉ M. ALONSO PUMAR
07/12/2016 | Administración LocalMunicipal
Cariño
Aprobación definitiva da modificaciión da Ordenanza reguladora do uso da piscina municipal

ANUNCIO Ao non presentarse reclamacións durante o prazo de exposición ao público queda automáticamente elevado a definitivo o acordo plenario inicial do Concello de Cariño de data 7 de outubro de 2016, sobre modificación da Ordenanza reguladora do uso da Piscina Municipal, e cuxo texto definitivo das modificacións se fai público en cumprimento do artigo 17.4 do texto refundido da Lei reguladora das Facendas locais aprobado por Real decreto lexislativo 2/2004, do 5 de marzo: Artigo 15.–Abonados. (…) 5) Cando unha persoa desexe causar baixa como abonado, deberá comunicar esta circunstancia por escrito mediante un impreso de baixa voluntaria; este escrito presentaráse antes do día 1 do mes ao cal quere causar baixa. Cariño, 29 de novembro de 2016. O ALCALDE ASDO.: JOSÉ M. ALONSO PUMAR